Document ID: 32000D0016

32000D0016
L 006/39
SLUŽBENI LIST EUROPSKE UNIJE
02.12.1999.
ODLUKA VIJEĆA
od 2. prosinca 1999.
o sklapanju Sporazuma o znanstvenoj i tehnološkoj suradnji između Europske zajednice i Vlade Narodne Republike Kine
(2000/16/EZ)
VIJEĆE EUROPSKE UNIJE
uzimajući u obzir Ugovor o osnivanju Europske zajednice, a posebno njegov članak 170. zajedno s člankom 300. stavkom 2. prvom rečenicom i stavkom 3. prvim podstavkom,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da,
(1)
Zajednica i Narodna Republika Kina uključene su u posebne programe za istraživanje i tehnološki razvoj (RTD) u područjima od zajedničkog interesa.
(2)
Na temelju prijašnjeg iskustva obje su stranke izrazile želju za uspostavom dubljeg i šireg okvira za provođenje suradnje u znanosti i tehnologiji.
(3)
Suradnja u području znanosti i tehnologije čini dio globalne suradnje između Zajednice i Narodne Republike Kine.
(4)
Odlukom od 22. lipnja 1998. Vijeće je ovlastilo Komisiju za pregovore o Sporazumu o znanstvenoj i tehnološkoj suradnji između Zajednice i Vlade Narodne Republike Kine („Sporazum”).
(5)
Odlukom od 22. prosinca 1998. Vijeće je odlučilo da bi Zajednica trebala potpisati Sporazum.
(6)
Sporazum je potpisan 22. prosinca 1998.
(7)
Sporazum treba odobriti,
ODLUČILO JE:
Članak 1.
Sporazum o znanstvenoj i tehnološkoj suradnji između Europske zajednice i Narodne Republike Kine ovim se odobrava u ime Zajednice.
Tekst Sporazuma priložen je ovoj Odluci.
Članak 2.
U skladu s člankom 11. Sporazuma, predsjednik Vijeća u ime Zajednice daje obavijest o završetku postupaka potrebnih za stupanje na snagu Sporazuma (3).
Sastavljeno u Bruxellesu 2. prosinca 1999.

Labels: 18
15
5